**Модернизација процеса управљања учинком**

Компанија Magna Tech послује у Србији већ десетак година и део је међународне групе која се бави креирањем софтверских решења за глобалне клијенте. Локални огранак Magna Tech броји око 200 запослених и успешно послује, чему доприносе и интерни консултанти из сектора људских ресурса. На предлог групе, Magna Tech у Србији пролази кроз трансформацију процеса управљања учинком. Уместо годишњих процена учинка у којима је менаџмент давао оцене учинка запослених на петостепеној скали, Magna Tech има за циљ да уведе агилнији процес управљања учинком. Потребно је да се управљање учинком спроводи знатно чешће и редовније, као и да се уведе детаљнији фидбек запосленима о њиховом учинку. Такође, део нове улоге менаџера је и праћење имплементације након индивидуалних разговора са запосленима.

За менаџере Magna Tech ова организациона трансформација представља велики изазов јер се ради о новом скупу вештина, као што је давање фидбека, транспарентна комуникација, креирање промене без отпора, али и лична организација како би се издвојило време за чешће и редовније састанке на тему управљања учинком. Из угла интерних консултаната из сектора људских ресурса предложена трансформација је позитивна промена која ће допринети организационом учењу и развоју. Ипак, интерни консултанти сматрају да менаџери нису спремни на ову трансформацију и да им је потребнопуно подршке како би нови процес управљања учинком заживео у локалном огранку Magna Tech.

ЗАХТЕВ

Компанија Magna Tech Вас је позвала да осмислите развојне интервенције које би биле од користи приликом модернизације процеса управљања учинком.

1. **Скицирајте план дијагностике развојних потреба. (20 поена)**

Примери питања за анализу:

* Како бисте формулисали специфичне циљеве дијагностичког процеса?
* Ко би били учесници у дијагностичком процесу? Који ниво анализе бисте обухватили процесом дијагностике (индивидуални, групни, тимски, организациони)?
* Које дијагностичке поступке бисте користили и на који начин (упитници, интервјуи, фокус групе, посматрање, анализа документације)?

**Б. На основу податакa које бисте очекивали да добијете дијагностичким процесом, скицирајте план интервенција које бисте предложили организацији. (20 поена)**

- Које типове интервенција бисте дизајнирали?

- Спецификујте очекиване исходе предложених интервенција.